**Indijos ekonominės naujienos**

**2023-05-01 – 2023-05-31**

|  |  |  |  |
| --- | --- | --- | --- |
| Data | Pateikiamos informacijos apibendrinimas | Informacijos šaltinis |  |
| **Bendra ekonominė informacija** |
| 2023-05-01 | Remiantis analitikos įmonės „Kpler“ duomenimis, Indija balandžio mėn. tapo didžiausia perdirbto kuro tiekėja Europoje. Tai įvyko tuo pačiu metu perkant rekordinius Rusijos naftos kiekius. Europos perdirbto kuro importas iš Indijos turėtų padidėti daugiau nei 360 000 barelių per dieną, taip aplenkiant Saudo Arabiją. Remiantis „Kpler“ duomenimis, Rusijos neperdirbtos naftos eksportas į Indiją balandžio mėnesį turėjo viršyti 2 mln. barelių per dieną, o tai sudaro beveik 44% viso Indijos naftos importo. | <https://timesofindia.indiatimes.com/business/india-business/india-is-now-europes-largest-supplier-of-refined-fuels/articleshow/99883674.cms>  |  |
| 2023-05-01 | Energijos ir švaraus oro tyrimų centro (CREA) parengtoje ataskaitoje nustatyta, kad Europos šalys, uždraudusios Rusijos naftos importą, importuoja didžiulius kiekius naftos prekių iš Indijos, Kinijos, Jungtinių Arabų Emyratų, Singapūro ir Turkijos, todėl šios šalys vadinamos taip pat „skalbyklomis“ (angl. *Laundromat*). Ataskaitoje atskleidžiama, kad Vakarų šalys pirko už 42 mlrd. JAV dol. pirko naftos produktų iš šių penkių valstybių, Indija parduodavo daugiausiai. Pavyzdžiui, Indijos dyzelino eksportas 2023 m. kovo mėn. išaugo tris kartus iki ~1 600 000 barelių per dieną palyginus su 2022 m. kovo mėn., todėl dyzelinas tapo vienu didžiausių Indijos ir ES prekybos komponentų. Remiantis CREA ataskaita, dauguma naftos produktų buvo eksportuojami iš dviejų Gudžarato valstijos uostų, teigiant, kad tai gali būti „sankcijų apėjimas“, kurias vienašališkai įvedė JAV ir Europa. | <https://www.thehindu.com/news/national/india-leads-laundromat-countries-buying-russian-crude-and-selling-oil-products-to-europe-report/article66800618.ece>  |  |
| 2023-05-02 | Rusija taip pat tapo pagrindine bituminių akmens anglių tiekėja Indijos plieno gamykloms mažiausiai penkis 2022–23 finansinių metų mėnesius, išstumdama Australiją kaip pagrindinę tiekimo šalį. Rugsėjo–vasario mėnesiais Rusija į Indiją eksportavo 3,6 mln. tonų bituminių akmens anglių, t. y. 20% daugiau nei Australijos 3,6 mln. tonų eksportas per vieną mėnesį. | <https://www.thehindubusinessline.com/economy/russia-overtakes-australia-as-top-supplier-of-pulverised-coal-injection-to-india-since-september/article66800715.ece>  |  |
| 2023-05-02 | Indijos ekonomikos augimas šiais finansiniais metais yra atsparus ir kartu su Kinijos atsigavimu paskatins 4,6% augimą Azijoje palyginus su 3,8% praėjusiais metais, sakoma Tarptautinio valiutos fondo regiono ekonomikos perspektyvoje. Balandžio mėn. TVF prognozavo 5,9 % Indijos augimo dabartiniam fiskaliniam laikotarpiui palyginus su sausio mėn. prognoze, sumažino reitingą 0,2 procentinio punkto dėl neramumų finansų sistemoje.Tuo tarpu Indijos gamybos pramonė šiais kalendoriniais metais iki šiol plėtėsi sparčiausiai dėl didesnių gamyklų užsakymų ir gamybos. Indijos paslaugų sektorius balandį taip pat užfiksavo didžiausią gamybos augimą per beveik 13 metų, o tai paskatino finansų ir draudimo sektoriai, parodė privatus tyrimas, net kai sustiprėjo kainų spaudimas ir sustojo naujų darbo vietų kūrimas. | <https://www.livemint.com/economy/indias-economic-growth-resilient-imf-11683044316706.html>  |  |
| 2023-05-07 | Žiniasklaidos pranešimuose teigiama, kad Indija ragina ES patvirtinti savo anglies kreditų prekybos sistemą (CCTS), nes Indijos plieno, geležies ir aliuminio eksportas gali susidurti su daugiau patikrinimų pagal anglies dioksido sienų reguliavimo mechanizmą (angl. CBAM), kuris prasidės spalio mėn. Vyriausybė išduoda anglies dioksido kreditų sertifikatus, kurių kiekvienas reiškia vienos tonos anglies dioksido ekvivalento sumažinimą arba pašalinimą, registruotiems subjektams, remdamasi jų iniciatyvomis mažinti anglies pėdsaką. CCTS siekia sukurti Indijos anglies dioksido rinkos sistemą, schema dar turi būti galutinai suformuota. Ekspertai teigė, kad Indijos įmonės turėtų būti pasirengusios mokėti anglies dioksido pasienio mokestį pagal CBAM. Naujasis Delis jau pranešė PPO, kad anglies dioksido pasienio priemonės yra selektyviai taikomos „pramonei, kuriai būdinga prekyba“, pavyzdžiui, plieno, aliuminio, cheminių medžiagų, plastikų, polimerų, chemikalų ir trąšų.  | https://economictimes.indiatimes.com/industry/indl-goods/svs/steel/india-asks-european-union-to-recognise-its-carbon-credit-trading-scheme/articleshow/100056949.cms?from=mdr |  |
| 2023-05-16 | Indija ir ES 2023 m. gegužės 16 d. Briuselyje surengė pirmąjį Prekybos ir technologijų tarybos (TTC) ministrų susitikimą. Abi šalys susitarė gilinti bendrą darbą, susijusį su atspariomis verčių grandinėmis, spręsti dvišales patekimo į rinką problemas ir keistis informacija apie tiesioginių užsienio investicijų tikrinimo mechanizmus. Jie taip pat sprendė pasaulinės ir daugiašalės prekybos klausimus, ypač daug dėmesio skirdami Pasaulio prekybos organizacijai. Abi šalys taip pat susitarė sustiprinti savo įsipareigojimus dėl anglies dioksido kiekio pasienio priemonių. | <https://economictimes.indiatimes.com/news/economy/foreign-trade/india-eu-for-expediting-ongoing-talks-for-trade-agreement/articleshow/100278550.cms>  |  |
| 2023-05-18 | Remiantis žiniasklaidos pranešimu, Indijos išorės reikalų ministras S. Jaishankar gynė šalies perdirbtų degalų eksportą į Europos Sąjungą po ES užsienio politikos vadovo Josepo Borrellio raginimo imtis veiksmų prieš Rusijos kilmės naftos importą iš Indijos. Užsienio reikalų ministras Jaishankaras, referuodamas į Tarybos reglamentą, sakė, kad jei Rusijos neperdirbta žaliava iš esmės transformuojama trečiojoje šalyje, ji nebebus traktuojama kaip rusiška. | <https://www.livemint.com/news/india/indias-external-affairs-minister-defends-oil-imports-from-russia-amid-eu-sanctions-jaishankar-hits-back-at-borrell-s-call-for-action-11684350775215.html>  |  |
| 2023-05-18 | Remiantis ekspertų grupės Global Trade Research Initiative (GTRI) ataskaita, Indija kasmetinis į ES eksportas tokių produktų, kaip kava, kailiai, mėsa, mediena, baldai, kakava, guma ir kartonas, turės įtakos dėl ES priimto miškų kirtimo reglamento, kasmet tai sumažintų apie už 1,3 mlrd. JAV dol. vertės eksporto į ES. Ekspertų grupė teigia, kad ES miškų kirtimo reglamentas, atrodo, teikia pirmenybę savo žemės ūkio sektoriaus apsaugai ir eksporto skatinimui, o tai apsunkina importą, nes tai yra prekybos kliūtis, užmaskuota kaip ekologiška priemonė. Dabar eksportuotojai turi užtikrinti, kad šie produktai būtų užauginti žemėje, kuri nebuvo iškirsta po 2020 m. gruodžio 31 d. Taisyklės apima importą ir vidaus gamybą. | <https://www.livemint.com/economy/eu-deforestation-rule-could-cost-india-up-to-1-3-bn-in-exports-every-year-gtri-11684411960902.html>  |  |
| 2023-05-22 | Teigiama, kad milijono deimantų darbuotojų įdarbinimas Surate, Gudžarato valstijoje, kabo ant plauko, nes G7 šalys įvedė naujas sankcijas Rusijoje iškasamiems deimantams. Indija šlifuoja ir poliruoja 9 iš 10 pasaulyje prieinamų deimantų ir importuoja rusiškus deimantus iš Alrosos, kuri sudaro 30 % pasaulio neapdirbtų deimantų produkcijos. Atrodo, kad deimantų darbininkai Surate pradėjo kentėti dėl neapdorotų deimantų iš Rusijos nebuvimo ir paklausos kritimo smunkant pasaulinei ekonomikai ir didėjant baimei dėl pasaulinio nuosmukio, daugiausia dėl vykstančio karo. | <https://economictimes.indiatimes.com/industry/cons-products/fashion-/-cosmetics-/-jewellery/fresh-sanctions-on-russian-diamonds-put-1-million-jobs-at-risk/articleshow/100428266.cms?from=mdr>  |  |
| 2023-05-23 | Reitingų agentūros „Moody's Investors Service“ duomenimis Indijos BVP 2022 m. viršijo 3,5 trilijono JAV dol. ir per ateinančius kelerius metus bus greičiausiai auganti G20 ekonomika, tačiau Indijoje vykstančios reformos ir vidaus politikos kliūtys gali trukdyti ateiti investicijoms. Tyrimo ataskaitoje JAV įsikūrusi agentūra teigė, kad biurokratija gali sulėtinti licencijų gavimo ir verslo steigimo patvirtinimo procesus, pailgindama projekto vykdymą. | <https://economictimes.indiatimes.com/news/economy/indicators/india-gdp-crosses-3-5-tn-in-2022-bureaucracy-in-decision-making-may-reduce-attractiveness-as-fdi-destination-moodys/articleshow/100451793.cms>  |  |
| 2023-05-25 | Remiantis Indijos rezervo banko statistika, 2022–2023 m. bendrųjų tiesioginių užsienio investicijų (TUI) srautai pirmą kartą per dešimt metų sumažėjo iki 71 mlrd. JAV dol. Grynosios TUI taip pat sumažėjo beveik 27 % iki 28 mlrd. JAV dol. 2022–2023 m. palyginus su 38,6 mlrd. JAV dol. prieš metus, daugiausia dėl sumažėjusių bendrųjų tiesioginių užsienio investicijų įplaukų ir padidėjusios repatriacijos. Palyginus su įplaukomis 2021–2022 m., 2022–2023 m. metinis sumažėjimas sudaro 16,3 proc. Paskutinį kartą TUI sumažėjo 2012–2013 m., kai įplaukos sumažėjo 26% iki 34,298 mlrd. JAV dol. | <https://indianexpress.com/article/business/fdi-inflows-fell-16-to-71-bn-in-fy23-on-weak-global-factors-8627442/>  |  |
| 2023-05-29 | Neseniai duodamas interviu plieno pramonės sekretorius Nagendra Nathas Sinha sakė, kad Indija planuoja užginčyti tam tikras Europos Sąjungos anglies dioksido pasienio reguliavimo mechanizmo (CBAM) nuostatas, nes vyriausybė yra susirūpinusi dėl jo poveikio plieno eksportui iš Indijos. Jis sakė, kad tam tikros CBAM sąlygos nukrypsta nuo Pasaulio prekybos organizacijos normų. Plieno ministerija patarė importuotojams pažvelgti į Indijoje pagamintus plieno gaminius, kurie pakeistų importą. Vyriausybė taip pat sudarė 13 darbo grupių, kurios sudarys žaliojo plieno gamybos strategiją. | <https://www.livemint.com/news/india/india-to-challenge-eu-s-carbon-border-adjustment-mechanism-plans-for-green-steel-production-and-brand-india-label-for-steel-11685298939975.html>  |  |
| 2023-05-31 | Vyriausybė svarsto galimybę per pusę iki 20% sumažinti importo muitą saulės kolektoriams. Reuters pranešime taip pat teigiama, kad vyriausybė siekia atšaukti prietaisams taikomus prekių ir paslaugų mokesčius, kad kompensuotų vidaus gamybos trūkumą, didėjant atsinaujinančios energijos paklausai. „Atsinaujinančios energijos ministerija derėjosi su finansų ministerija, kad patvirtintų jos prašymą sumažinti importo mokestį saulės kolektoriams nuo 40 proc. iki 20 proc.“, – sakoma pranešime. Importo muito pakeitimas paskatins saulės energijos bendroves pvz., „Tata Power“, „Adani Green“ ir „Vikram Solar“, kurios laimėjo saulės energijos tiekimo sutartis taikydami agresyvius tarifus, tačiau susiduria su vietinės įrangos stygiumi sutartims užbaigti. Pasiūlymas pateiktas, kai Indijos premjeras N. Modi ketina pasiekti tikslą iki 365 gigavatų įrengtos saulės energijos iki 2031–2032 m. | <https://www.livemint.com/industry/energy/govt-mulls-import-duty-cut-on-solar-panels-to-20-report-11685463631453.html>  |  |

Parengė: Žymantas Mozūraitis, LR ambasados Indijoje atašė.